Foto’s: Nege polisiebeamptes vas vir korrupsieFoto: SAPD “Die sersant, agt konstabels en voormalige werknemer sal van korrupsie aangekla word na berigte dat hulle omkoopgeld aanvaar het en bewysstukke gesteel het,” het kapt. FC van Wyk, woordvoerder van die polisie, gesê. Volgens Van Wyk is die tien verdagtes deur die provinsiale teenkorrupsie-eenheid in hegtenis geneem. Lt.genl. Arno Lamoer, polisiekommissaris in die Wes-Kaap, het die inhegtenisnemings verwelkom. “Dit stuur ŉ sterk boodskap aan alle polisiebeamptes dat slegte elemente in die polisiediens nie geduld sal word nie. Ons wil graag die gemeenskap van Parow verseker dat die inhegtenisnemings nie ŉ invloed sal hê op dienslewering nie. Daar is gebeurlikheidsmaatreëls in plek gestel om te verseker dat alle dienste by die polisiestasie gelewer sal word,” het Lamoer gesê. Foto: SAPD